জ্যাক ফ্লাভেল
জন আলফ্রেড ফ্লাভেল (ইংরেজি: Jack Flavell; জন্ম: ১৫ মে, ১৯২৯ - মৃত্যু: ২৫ ফেব্রুয়ারি, ২০০৪) স্টাফোর্ডশায়ারের ওয়াল হিথ এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬৪ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে ওরচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, বামহাতে কার্যকরী ব্যাটিংশৈলী উপস্থাপন করেছেন ‘ম্যাড জ্যাক’ ডাকনামে পরিচিত জ্যাক ফ্লাভেল।